ข้อบัญญัติองค์การบริการส่วนตำบลบ้านโสก เรื่อง กำหนดบริเวณห้ามก่อสร้าง ดัดแปลง หรือเปลี่ยนกาให้อาคารบางชนิด หรือบางประเภทในท้องที่เขตองค์การบริหารส่วนตำบลบ้านโสก อำเภอหล่มสัก จังหวัดเพชรบูรณ์ พ.ศ. 2558

ข้อบัญญัติองค์การบริหารส่วนตำบลบ้านโสก

ข้อบัญญัติองค์การบริหารส่วนตำบลบ้านโสก
เรื่อง
กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภท
ในท้องที่เขตองค์การบริหารส่วนตำบลบ้านโสก
อำเภอหล่มสัก จังหวัดเพชรบูรณ์
พ.ศ. ๒๕๕๘

อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑
แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล
(ฉบับที่ ๖) พ.ศ. ๒๕๕๒ องค์การบริหารส่วนตำบลบ้านโสก
โดยความเห็นชอบของสภาองค์การบริหารส่วนตำบลบ้านโสกและนายอำเภอหล่มสัก
จึงออกตราข้อบัญญัติไว้ ดังต่อไปนี้

ข้อ ๑  ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านโสก เรื่อง กำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิด
หรือบางประเภทในท้องที่เขตองค์การบริหารส่วนตำบลบ้านโสก อำเภอหล่มสัก
จังหวัดเพชรบูรณ์ พ.ศ. ๒๕๕๘

ข้อ ๒[๑]  ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีประกาศกฎกระทรวงให้บังคับใช้ผังเมืองรวมเมืองเพชรบูรณ์
ในเขตท้องที่ตามข้อ ๓

ข้อ ๓  ในข้อบัญญัตินี้
แนวเขตควบคุมอาคาร หมายความว่า
พื้นที่ในบริเวณดังต่อไปนี้
ด้านเหนือ        ติดต่อตำบลตาลเดี่ยว
ด้านตะวันตกซึ่งเป็นห้วยกากะเลา
ด้านตะวันออก   จดแนวเขตผังเมืองรวมด้านตะวันออก ซึ่งเป็นเส้นตรงที่เริ่มต้นจากแนวเขตผังเมืองรวมด้านทิศเหนือ
ที่จุดซึ่งอยู่ห่างจากศูนย์กลางถนนสาย ก ๑ ไปทางทิศตะวันออกเฉียงใต้ ตามแนวเขตผังเมืองด้านเหนือ
เป็นระยะ ๓๐๐ เมตร ไปทางทิศใต้ บรรจบกับทางหลวงแผ่นดินหมายเลข
๒๐๑๐ ที่จุดซึ่งห่างจากทางหลวงแผ่นดินหมายเลข ๒๐๑๐ บรรจบกับถนนสาย ข ๒
ไปทางทิศตะวันออกตามแนวทางหลวงแผ่นดินหมายเลข ๒๐๑๐ เป็นระยะ ๑,๐๐๐ เมตร
ด้านใต้            ติดต่อตำบลบ้านหวาย
ด้านตะวันตก ซึ่งเป็นห้วยกากะเลา
ด้านตะวันตก     ติดต่อตำบลตาลเดี่ยว ด้านตะวันออก
ซึ่งเป็นห้วยกากะเลา
ทั้งนี้ตามแผนที่ท้ายข้อบัญญัตินี้

ข้อ ๔  ภายในแนวเขตควบคุมอาคาร
ห้ามมิให้บุคคลใดก่อสร้างอาคารโรงงานทุกประเภท
เว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อม

ข้อ ๕  ภายในบริเวณพื้นที่ที่กำหนดไว้ตามข้อ
๓ ห้ามบุคคลใดดัดแปลง หรือเปลี่ยนการใช้อาคารใด ๆ
เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔

ข้อ ๖  อาคารที่มีอยู่แล้วในพื้นที่ที่กำหนดตามข้อ
๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้
แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ
๔

ข้อ ๗  อาคารที่ได้รับใบอนุญาตหรือใบแจ้งการก่อสร้าง
ดัดแปลง
หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลง
หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้
แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้

ข้อ ๘  ให้นายกองค์การบริหารส่วนตำบลบ้านโสก
รักษาการตามข้อบัญญัตินี้

ประกาศ
ณ วันที่ ๓๐ กันยายน พ.ศ. ๒๕๕๘
ปกรณ์ยศ
 แก้วประสงค์
ปลัดองค์การบริหารส่วนตำบล
ปฏิบัติหน้าที่
นายกองค์การบริหารส่วนตำบลบ้านโสก

[เอกสารแนบท้าย]

๑. แผนที่ท้ายข้อบัญญัติองค์การบริหารส่วนตำบลบ้านโสก
เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด
หรือบางประเภท ในท้องที่เขตองค์การบริหารส่วนตำบลบ้านโสก อำเภอหล่มสัก
จังหวัดเพชรบูรณ์ พ.ศ. ๒๕๕๘

(ดูข้อมูลจากภาพกฎหมาย)

ปริยานุช/จัดทำ
๒๐ ตุลาคม ๒๕๕๘

วริญา/ตรวจ
๒๐ ตุลาคม ๒๕๕๘

[๑] ราชกิจจานุเบกษา
เล่ม ๑๓๒/ตอนพิเศษ ๒๕๙ ง/หน้า ๑/๑๘ ตุลาคม ๒๕๕๘